Սա տարօրինակ է նրանով, որ այլ դեպքերում ՊԵԿ-ը լավ էլ հետաքրքրասեր է: Օրինակ, մի 10 օր առաջ ՊԵԿ-ին խիստ հետաքրքրել էր «ՍԱՍ» սուպերմարկետների ցանցը: Այնքան էր հետաքրքրել, որ ցանցի մի քանի սուպերմարկետներ ՊԵԿ-ի ստուգումների պատճառով ժամեր շարունակ փակվել էին: Եվ դա այն դեպքում, երբ նույն` առեւտրի ոլորտում գործող այս ցանցի վճարած հարկերը 2016 թվականին աճել էին 44 տոկոսով: Թե ինչու են ՊԵԿ-ին հետաքրքրում այն տնտեսվարողները, որոնք ավելացրել են հարկերը 44 տոկոսով, բայց բոլորովին չեն հետաքրքրում նրանք, ովքեր նվազեցրել են հարկերը 18 տոկոսով, մնում է հանելուկ: